title: 2013 m. balandžio 22 d. Tarybos sprendimas, kuriuo skiriamas Europos patariamajame statistikos komitete Tarybai atstovaujantis narys

text:
4.5.2013

               LT

               Europos Sąjungos oficialusis leidinys

               C 127/1

         TARYBOS SPRENDIMAS
   2013 m. balandžio 22 d.
   kuriuo skiriamas Europos patariamajame statistikos komitete Tarybai atstovaujantis narys
   2013/C 127/01
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į 2008 m. kovo 11 d. Europos Parlamento ir Tarybos sprendimą Nr. 234/2008/EB, įsteigiantį Europos patariamąjį statistikos komitetą (1),
   atsižvelgdama į 2013 m. kovo 25 d. Ekonomikos ir finansų komiteto rekomendaciją,
   kadangi:

               (1)

               iš Europos patariamojo statistikos komiteto atsistatydino tiesiogiai paskirta Tarybai atstovaujanti narė Maria Lucilia SALEMA E CARVALHO;

               (2)

               atsižvelgdama į minėtą atsistatydinimą, Taryba nusprendė skirti Maurizio VICHI Europos patariamajame statistikos komitete Tarybai atstovaujančiu nariu,

         PRIĖMĖ ŠĮ SPRENDIMĄ:
   1 straipsnis
   Maurizio VICHI skiriamas Europos patariamajame statistikos komitete Tarybai atstovaujančiu nariu.
   2 straipsnis
   Šis sprendimas įsigalioja 2013 m. balandžio 1 d.

      Priimta Liuksemburge 2013 m. balandžio 22 d.

            Tarybos vardu

            Pirmininkas

         E. GILMORE

      (1)  OL L 73, 2008 3 15, p. 13.


title: Specialiojo finansų, ekonomikos ir socialinės krizės komiteto sudarymas, įgaliojimai, narių skaičius ir įgaliojimų trukmė 2009 m. spalio 7 d. Europos Parlamento sprendimas dėl specialiojo finansų, ekonomikos ir socialinės krizės komiteto sudarymo, įgaliojimų, narių skaičiaus ir įgaliojimų trukmės

text:
26.8.2010

               LT

               Europos Sąjungos oficialusis leidinys

               CE 230/11

         2009 m. spalio 7 d., trečiadienisSpecialiojo finansų, ekonomikos ir socialinės krizės komiteto sudarymas, įgaliojimai, narių skaičius ir įgaliojimų trukmė
   P7_TA(2009)0025
   2009 m. spalio 7 d. Europos Parlamento sprendimas dėl specialiojo finansų, ekonomikos ir socialinės krizės komiteto sudarymo, įgaliojimų, narių skaičiaus ir įgaliojimų trukmės
   2010/C 230 E/03

      Europos Parlamentas,
   atsižvelgdamas į 2009 m. rugsėjo 17 d. Pirmininkų sueigos sprendimą pasiūlyti sudaryti specialųjį finansų, ekonomikos ir socialinės krizės komitetą ir apibrėžti jo įgaliojimus, narių skaičių bei įgaliojimų trukmę,
   atsižvelgdamas į Darbo tvarkos taisyklių 184 straipsnį,

               1.

               nusprendžia sudaryti specialųjį finansų, ekonomikos ir socialinės krizės komitetą, suteikiant jam šiuos įgaliojimus:

                           a)

                           analizuoti ir įvertinti finansų, ekonomikos ir socialinės krizės mastą, jos poveikį Europos Sąjungai ir jos valstybėms narėms, taip pat pasaulinio valdymo būklę, pasiūlyti tinkamų priemonių, siekiant ilgam atkurti tvirtas ir stabilias finansų rinkas, kurios padėtų visais lygiais išsaugoti tvarų ekonomikos augimą, socialinę sanglaudą bei užimtumą, ir pateikti šių priemonių poveikio ir neveikimo išlaidų vertinimą;

                           b)

                           analizuoti ir įvertinti, kaip šiuo metu įgyvendinami Bendrijos teisės aktai visose susijusiose srityse, kaip koordinuojami valstybių narių veiksmai remiant tvarų ir kokybišką ekonomikos augimą ir kaip daromos ilgalaikės investicijos, siekiant kovoti su nedarbu ir įveikti demografijos bei klimato problemas laikantis subsidiarumo principo;

                           c)

                           šiuo tikslu užmegzti reikiamų kontaktų ir glaudžiai bendradarbiaujant su nuolatiniais komitetais rengti posėdžius, kuriuose dalyvautų Europos Sąjungos institucijos ir nacionalinės, Europos ir tarptautinės institucijos bei forumai, valstybių narių ir trečiųjų valstybių nacionaliniai parlamentai ir vyriausybės ir mokslo bendruomenės, įmonių ir pilietinės visuomenės atstovai, įskaitant socialinius partnerius;

               2.

               nusprendžia, kad Parlamento nuolatinių komitetų, atsakingų už Bendrijos teisės aktų šioje srityje priėmimą, kontrolę ir įgyvendinimą, įgaliojimai lieka nepakitę, o specialusis komitetas, glaudžiai bendradarbiaudamas su nuolatiniais komitetais, galėtų pateikti rekomendacijų, kokių priemonių ar iniciatyvų reikėtų imtis;

               3.

               nusprendžia, kad specialusis komitetas turės 45 narius;

               4.

               nusprendžia, kad įgaliojimai specialiajam komitetui suteikiami dvylikai mėnesių nuo 2009 m. spalio 8 d., ir šis laikotarpis gali būti pratęstas; nusprendžia, kad šis komitetas pateiks Parlamentui vidurio laikotarpio ir galutinę ataskaitas su rekomendacijomis, kokių veiksmų ar iniciatyvų reikėtų imtis.


title: 1988 m. lapkričio 21 d. Tarybos sprendimas sudarantis Europos ekonominės bendrijos ir Izraelio Valstybės susitarimo Ketvirtąjį papildomą protokolą

text:
Svarbus teisinis pranešimas

|

31988D0596

Oficialusis leidinys L 327 , 30/11/1988 p. 0035 - 0035 specialusis leidimas suomių kalba: skyrius 11 tomas 14 p. 0168  specialusis leidimas švedų kalba: skyrius 11 tomas 14 p. 0168

		Tarybos sprendimas1988 m. lapkričio 21 d.sudarantis Europos ekonominės bendrijos ir Izraelio Valstybės susitarimo Ketvirtąjį papildomą protokolą(88/596/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 238 straipsnį,atsižvelgdama į Komisijos rekomendaciją [1],atsižvelgdama į Europos Parlamento sutikimą [2],kadangi turėtų būti patvirtintas 1975 m. gegužės 11 d. pasirašyto Europos ekonominės bendrijos ir Izraelio Valstybės susitarimo [3] Ketvirtasis papildomas protokolas,NUSPRENDĖ:1 straipsnisBendrijos vardu patvirtinamas Europos ekonominės bendrijos ir Izraelio Valstybės susitarimo Ketvirtasis papildomas protokolas,Protokolo tekstas pridedamas prie šio sprendimo.2 straipsnisTarybos pirmininkas pateikia Protokolo 8 straipsnyje numatytą pranešimą [4].3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Briuselyje, 1988 m. lapkričio 21 d.Tarybos varduPirmininkasTh. Pangalos[1] OL C 104, 1987 4 21, p. 8.[2] OL C 290, 1988 11 14.[3] OL L 136, 1975 5 28, p. 3.[4] Žr. šio Oficialiojo leidinio p. 56.--------------------------------------------------


title: 2016 m. balandžio 29 d. Tarybos sprendimas (ES) 2016/776 dėl Europos Sąjungos ir Kuko Salų Vyriausybės tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo

text:
20.5.2016

               LT

               Europos Sąjungos oficialusis leidinys

               L 131/1

         TARYBOS SPRENDIMAS (ES) 2016/776
   2016 m. balandžio 29 d.
   dėl Europos Sąjungos ir Kuko Salų Vyriausybės tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Sąjunga ir Kuko Salų Vyriausybė derėjosi dėl tausios žvejybos partnerystės susitarimo (toliau – Susitarimas) ir jo įgyvendinimo protokolo (toliau – Protokolas), kuriuo Sąjungos laivams suteikiamos žvejybos galimybės vandenyse, į kuriuos Kuko Salos turi suverenias teises arba kurie priklauso jų jurisdikcijai žvejybos srityje;

               (2)

               derybos buvo sėkmingai baigtos ir Susitarimas bei Protokolas buvo parafuoti 2015 m. spalio 21 d.;

               (3)

               Susitarimo 16 straipsnyje ir Protokolo 12 straipsnyje numatyta Susitarimą ir Protokolą laikinai taikyti nuo jų pasirašymo dienos;

               (4)

               Susitarimas ir Protokolas turėtų būti pasirašyti ir laikinai taikomi, kol bus užbaigtos jų sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Kuko Salų Vyriausybės tausios žvejybos partnerystės susitarimą ir jo įgyvendinimo protokolą su sąlyga, kad minėti Susitarimas ir Protokolas bus sudaryti.
   Susitarimo ir Protokolo tekstai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą ir Protokolą.
   3 straipsnis
   Susitarimas ir Protokolas laikinai taikomi nuo jų pasirašymo dienos, kol bus užbaigtos jų sudarymui būtinos procedūros. (1)

   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. balandžio 29 d.

            Tarybos vardu

            Pirmininkas

         A.G. KOENDERS

      (1)  Susitarimo ir Protokolo laikino taikymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 1999 m. lapkričio 22 d. Tarybos sprendimas dėl Bendrijos dalyvavimo Europos audiovizualinėje observatorijoje

text:
Svarbus teisinis pranešimas

|

31999D0784

Oficialusis leidinys L 307 , 02/12/1999 p. 0061 - 0061

		Tarybos sprendimas1999 m. lapkričio 22 d.dėl Bendrijos dalyvavimo Europos audiovizualinėje observatorijoje(1999/784/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 157 straipsnio 3 dalį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi:(1) 1997 m. kovo 20 d. Europos Tarybos Ministrų komiteto priimta rezoliucija (97)4 patvirtino, kad Europos audiovizualinės observatorijos, iš pradžių įsteigtos 1992 m. gruodžio 15 d. Ministrų komiteto priimta rezoliucija (92)70, veikla turi būti tęsiama;(2) visos valstybės narės yra Europos audiovizualinės observatorijos narės; Komisijos atstovavimas Bendrijai jos santykiuose su Europos audiovizualine observatorija neturi įtakos tiesioginiam pačių atskirų Europos Sąjungos valstybių narių atstovavimui;(3) 1999 m. balandžio 26 d. Taryba priėmė sprendimą, kuriuos įkuriama Bendrijos statistinės informacijos infrastruktūra, susijusi su audiovizualinio ir susijusių sektorių pramone ir rinkomis [4];(4) todėl būtina užtikrinti pagal minėtą Tarybos sprendimą ir Europos audiovizualinės observatorijos atliekamo darbo suderinamumą;(5) Europos audiovizualinė observatorija stiprina Bendrijos audiovizualinės pramonės konkurencingumą, ypač gerindama informacijos perdavimą pramonei, ypač mažosioms ir vidutinėms įmonėms, ir padeda sudaryti aiškesnį rinkos vaizdą,PRIĖMĖ ŠĮ SPRENDIMĄ:1 straipsnisBendrija yra Europos audiovizualinės observatorijos narė.2 straipsnisBendrijai santykiuose su observatorija atstovauja Komisija.3 straipsnisAsignacijas, reikalingas Bendrijos finansiniam indėliui į observatorijos veiklos biudžetą, tvirtina biudžeto valdymo institucija pagal galiojančią finansinę perspektyvą.4 straipsnisIki trečiųjų metų po šio sprendimo priėmimo pabaigos, taip pat pasibaigus šio sprendimo galiojimo terminui, Komisija pateikia Europos Parlamentui, Tarybai ir Ekonomikos ir socialinių reikalų komitetui ataskaitą apie jo įgyvendinimą.5 straipsnisŠis sprendimas galioja iki penktųjų metų po šio sprendimo priėmimo paskutinio mėnesio paskutinės dienos.Priimta Briuselyje, 1999 m. lapkričio 22 d.Tarybos varduPirmininkasK. Hemilä[1] OL C 110, 1999 4 21, p. 14.[2] 1999 m. spalio 28 d. pateikta nuomonė (dar nepaskelbta Oficialiajame leidinyje).[3] 1999 m. rugsėjo 22 d. pateikta nuomonė (dar nepaskelbta Oficialiajame leidinyje).[4] OL L 117, 1999 5 5, p. 39.--------------------------------------------------


title: 2014 m. lapkričio 25 d. Tarybos sprendimas 2014/829/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui

text:
25.11.2014

               LT

               Europos Sąjungos oficialusis leidinys

               L 338/1

         TARYBOS SPRENDIMAS 2014/829/BUSP
   2014 m. lapkričio 25 d.
   kuriuo iš dalies keičiamas Sprendimas 2010/413/BUSP dėl ribojamųjų priemonių Iranui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1) dėl ribojamųjų priemonių Iranui;

               (2)

               2013 m. lapkričio 24 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurioms pritarė Sąjungos vyriausiasis įgaliotinis užsienio reikalams ir saugumo politikai, pasiekė susitarimą su Iranu dėl Bendro veiksmų plano, kuriame nustatomas požiūris siekiant rasti ilgalaikį ir visapusišką Irano branduolinio klausimo sprendimą. Buvo susitarta, kad procesas siekiant rasti šį visapusišką sprendimą pirmuoju etapu apims pradines bendrai sutartas priemones, kurių šešių mėnesių laikotarpiu turi imtis abi šalys ir kurios gali būti pratęstos abipusiu sutarimu;

               (3)

               vykdant šį pirmąjį etapą Iranas imtųsi savanoriškų priemonių, kurios nurodytos Bendrame veiksmų plane. Savo ruožtu būtų imamasi savanoriškų priemonių, kurios Sąjungos atveju apimtų ribojamųjų priemonių dėl draudimo teikti Irano žalios naftos draudimo bei perdraudimo ir įvežimo paslaugas, draudimo importuoti, pirkti ar įvežti Irano naftos chemijos produktus bei teikti susijusias paslaugas ir draudimo prekiauti auksu ir tauriaisiais metalais su Irano Vyriausybe, jo valstybinėmis įstaigomis ir Irano centriniu banku arba jų vardu veikiančiais asmenimis ir subjektais taikymo sustabdymą. Šių ribojamųjų priemonių sustabdymas tęstųsi šešių mėnesių laikotarpiu, per kurį turėtų būti vykdomos susijusios sutartys;

               (4)

               be to, Bendrame veiksmų plane taip pat numatoma dešimt kartų padidinti lėšų pervedimų į Iraną ir iš jo leistinas ribas;

               (5)

               2014 m. sausio 20 d. Taryba priėmė Sprendimą 2014/21/BUSP (2), kuriuo iš dalies keičiamas Sprendimas 2010/413/BUSP, kad būtų įgyvendintos nuostatos, susijusios su Bendrame veiksmų plane nurodytomis Sąjungos ribojamosiomis priemonėmis;

               (6)

               2014 m. liepos 19 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurioms pritarė Sąjungos vyriausiasis įgaliotinis užsienio reikalams ir saugumo politikai, susitarė su Iranu iki 2014 m. lapkričio 24 d. pratęsti Bendrame veiksmų plane nurodytų priemonių įgyvendinimą;

               (7)

               2014 m. liepos 21 d. Taryba priėmė Sprendimą 2014/480/BUSP (3), kuriuo iš dalies keičiamas Sprendimas 2010/413/BUSP, kad būtų pratęstas nuostatų, susijusių su Bendrame veiksmų plane nurodytomis Sąjungos ribojamosiomis priemonėmis, taikymas;

               (8)

               2014 m. lapkričio 24 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, kurioms pritarė E3/ES+3 grupės ES koordinatorius ir derybininkas derybose su Iranu branduolinės energijos srityje, susitarė su Iranu iki 2015 m. birželio 30 d. pratęsti Bendrame veiksmų plane nurodytų priemonių įgyvendinimą;

               (9)

               todėl Bendrame veiksmų plane nurodytų Sąjungos ribojamųjų priemonių taikymo sustabdymas turėtų būti pratęstas iki 2015 m. birželio 30 d. Susijusios sutartys turėtų būti įvykdytos iki tos dienos;

               (10)

               todėl Sprendimas 2010/413/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2010/413/BUSP 26a straipsnis pakeičiamas taip:

      „26a straipsnis
      1.   3a straipsnio 1 dalyje nustatyto draudimo taikymas sustabdomas iki 2015 m. birželio 30 d. tiek, kiek jis susijęs su Irano žalios naftos įvežimu.
      2.   3a straipsnio 2 dalyje nustatyto draudimo taikymas sustabdomas iki 2015 m. birželio 30 d. tiek, kiek jis susijęs su draudimo ir perdraudimo paslaugų, susijusių su Irano žalios naftos importu, pirkimu ar įvežimu, teikimu.
      3.   3b straipsnyje nustatyto draudimo taikymas sustabdomas iki 2015 m. birželio 30 d.
      4.   4c straipsnyje nustatyto draudimo taikymas sustabdomas iki 2015 m. birželio 30 d. tiek, kiek jis susijęs su auksu ir tauriaisiais metalais.
      5.   10 straipsnio 3 dalies a, b ir c punktai iki 2015 m. birželio 30 d. pakeičiami šiais punktais:

                  „a)

                  pervedimai vykdant su maisto produktais, sveikatos priežiūra, medicinos įranga susijusius sandorius arba sandorius žemės ūkio ar humanitariniais tikslais, kurių suma mažesnė nei 1 000 000 EUR, taip pat pervedimai, susiję su asmeninėmis perlaidomis, kurių suma mažesnė nei 400 000 EUR, atliekami be išankstinio leidimo. Apie pervedimą pranešama atitinkamos valstybės narės kompetentingai valdžios institucijai, jei suma viršija 10 000 EUR;

                  b)

                  pervedimams vykdant su maisto produktais, sveikatos priežiūra, medicinos įranga susijusius sandorius arba sandorius žemės ūkio ar humanitariniais tikslais, kurių suma viršija 1 000 000 EUR, taip pat pervedimams, susijusiems su asmeninėmis perlaidomis, kurių suma viršija 400 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Atitinkama valstybė narė praneša kitoms valstybėms narėms apie visus suteiktus leidimus;

                  c)

                  atliekant visus kitus pervedimus, kurių suma viršija 100 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Atitinkama valstybė narė praneša kitoms valstybėms narėms apie visus suteiktus leidimus.“

            .6.   10 straipsnio 4 dalies b ir c punktai iki 2015 m. birželio 30 d. pakeičiami šiais punktais:

                  „b)

                  visi kiti pervedimai, kurių suma mažesnė nei 400 000 EUR, atliekami be išankstinio leidimo. Apie pervedimą pranešama atitinkamos valstybės narės kompetentingai valdžios institucijai, jei suma viršija 10 000 EUR;

                  c)

                  atliekant visus kitus pervedimus, kurių suma viršija 400 000 EUR, būtina gauti atitinkamos valstybės narės kompetentingos valdžios institucijos išankstinį leidimą. Laikoma, kad leidimas suteiktas per keturias savaites, nebent atitinkamos valstybės narės kompetentinga valdžios institucija per šį laikotarpį priima neigiamą sprendimą. Atitinkama valstybė narė praneša kitoms valstybėms narėms apie visus nesuteiktus leidimus.“

            .7.   18b straipsnyje nustatytų draudimų taikymas sustabdomas iki 2015 m. birželio 30 d.
      8.   20 straipsnio 1 dalies b ir c punktuose ir 20 straipsnio 2 dalyje nustatytų draudimų taikymas į II priede pateiktą sąrašą įtrauktai Naftos ministerijai sustabdomas iki 2015 m. birželio 30 d. tiek, kiek reikia sutarčių dėl Irano naftos chemijos produktų importo arba pirkimo vykdymo iki 2015 m. birželio 30 d. tikslais.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. lapkričio 25 d.

            Tarybos vardu

            Pirmininkas

         S. GOZI

      (1)  OL L 195, 2010 7 27, p. 39.

      (2)  2014 m. sausio 20 d. Tarybos sprendimas 2014/21/BUSP, kuriuo iš dalies keičiamas Tarybos sprendimas 2010/413/BUSP dėl ribojamųjų priemonių Iranui (OL L 15, 2014 1 20, p. 22).

      (3)  2014 m. liepos 21 d. Tarybos sprendimas 2014/480/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 215, 2014 7 21, p. 4).


title: 2017 m. gegužės 11 d. Tarybos sprendimas, kuriuo skiriama dvylika Europos cheminių medžiagų agentūros Valdančiosios tarybos narių

text:
18.5.2017

               LT

               Europos Sąjungos oficialusis leidinys

               C 155/1

         TARYBOS SPRENDIMAS
   2017 m. gegužės 11 d.
   kuriuo skiriama dvylika Europos cheminių medžiagų agentūros Valdančiosios tarybos narių
   (2017/C 155/01)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) ir įsteigiantį Europos cheminių medžiagų agentūrą (1), ypač į jo 79 straipsnį,
   kadangi:

               (1)

               Reglamento (EB) Nr. 1907/2006 79 straipsnyje nustatyta, kad Taryba Europos cheminių medžiagų agentūros Valdančiosios tarybos (toliau – Valdančioji taryba) nariais turi skirti po vieną atstovą iš kiekvienos valstybės narės;

               (2)

               Valdančiosios tarybos nariai turi būti skiriami atsižvelgiant į atitinkamą jų patirtį ir kompetenciją cheminių medžiagų saugos ar cheminių medžiagų reguliavimo srityse, kartu atsižvelgiant, kad tarybos sudėtyje būtų atitinkamų žinių bendro pobūdžio, finansų ir teisės klausimais turinčių narių;

               (3)

               kadencijos trukmė yra ketveri metai, ji gali būti pratęsta vieną kartą;

               (4)

               2007 m. birželio 7 d. sprendimu (2) Taryba paskyrė 27 Europos cheminių medžiagų agentūros Valdančiosios tarybos narius;

               (5)

               dabartiniai Čekijos, Airijos, Ispanijos, Prancūzijos, Italijos, Liuksemburgo, Vengrijos, Nyderlandų, Austrijos, Slovėnijos, Suomijos ir Švedijos pasiūlyti Valdančiosios tarybos nariai buvo paskirti laikotarpiui iki 2017 m. gegužės 31 d.;

               (6)

               Taryba iš visų atitinkamų valstybių narių gavo kandidatūras,

         PRIĖMĖ ŠĮ SPRENDIMĄ:
   1 straipsnis
   Valdančiosios tarybos nariais antrai kadencijai – laikotarpiui nuo 2017 m. birželio 1 d. iki 2021 m. gegužės 31 d. – skiriami šie asmenys (vardas, pavardė, pilietybė, gimimo data):

               —

               Sharon McGUINNESS, airė, 1965 m. liepos 13 d.,

               —

               Paul RASQUE, liuksemburgietis, 1981 m. liepos 8 d.,

               —

               Krisztina BIRÓ, vengrė, 1971 m. balandžio 5 d.,

               —

               Hans Albert MEIJER, olandas, 1964 m. rugsėjo 19 d.

         2 straipsnis
   Valdančiosios tarybos nariais pirmai kadencijai – laikotarpiui nuo 2017 m. birželio 1 d. iki 2021 m. gegužės 31 d. – skiriami šie asmenys (vardas, pavardė, pilietybė, gimimo data):

               —

               Taťjana KOLESNIKOVÁ, čekė, 1969 m. lapkričio 24 d.,

               —

               Óscar Valentín GONZÁLEZ SÁNCHEZ, ispanas, 1972 m. kovo 8 d.,

               —

               Marie-Laure METAYER, prancūzė, 1968 m. balandžio 6 d.,

               —

               Francesca GIANNOTTI, italė, 1971 m. gruodžio 20 d.,

               —

               Paul KRAJNIK, austras, 1964 m. sausio 20 d.,

               —

               Alojz GRABNER, slovėnas, 1965 m. liepos 23 d.,

               —

               Hanna Maria KORHONEN, suomė, 1964 m. rugpjūčio 8 d.,

               —

               Lisa Jenny Kristina ANFÄLT, švedė, 1974 m. sausio 29 d.

         3 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. gegužės 11 d.

            Tarybos vardu

            Pirmininkas

         R. GALDES

      (1)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

      (2)  2007 m. birželio 7 d. Tarybos sprendimas dėl Europos cheminių medžiagų agentūros Valdančiosios tarybos 27 narių skyrimo (OL C 134, 2007 6 16, p. 6).